24/04/2013 | Administración LocalMunicipal
Ferrol
Urbanismo
Notificación Mª Carmen Silva Carro - OM 363/09

De conformidade co disposto no artigo 59.5 da Lei 30/1992 de 26 de novembro de Réxime Xurídico das Administracións Públicas e do Procedemento Administrativo Común, e despois de intentar a notificación no domicilio que figura no expediente, feito do que se ten constancia no mesmo, publícase a seguinte notificación: “O concelleiro delegado da Área de Medio Ambiente, Urbanismo, Servizos e Seguridade por delegación da alcaldía de 13/06/2011 (BOP 29/06/2011), con data de hoxe, aprobou, elevándoa a resolución, unha proposta da xefatura do Negociado de Licenzas Urbanísticas, que literalmente transcrita di así: “Dna. Mª Carmen Silva Carro solicitou licenza de obras para pintado e acondicionamento de fachada na rúa Real 199 baixo. O día 04/02/2010 notificouse escrito no que se lle requiría para que “Segundo ditame da Comisión Asesora do Plan Especial de Protección e Rehabilitación do Barrio da Magdalena, e en relación ao pintado, indícase que os acabados de planta baixa superiores ao zócalo serán idénticos en material e cor aos das plantas superiores. Non poderá finxirse ou diferenciarse mediante tratamento de cor ningún elemento que non presente releve ou non estea situada en diferente plano que os entrepanos. A cor das carpinterías será de preferencia unha das seguintes: cor verde, azul, branco ou marrón, que deberán harmonizar coa dos parámetros de fachada, prohibíndose a madeira na súa cor. Deberá efectuar unha proba neste sentido supervisada polo Concello, para o que se porá en contacto coas arquitectas técnicas municipais. A cor da fachada do baixo deberá ser acorde coa totalidade da fachada do inmoble. A proposta do cartel non se axusta á normativa do plan especial. O artigo 125 do devandito plan establece que os carteis situaranse nunha franxa encaixada baixo o lintel do oco de fachada, remitida respecto á cara exterior do recercado ou do muro. Esta franxa ou banda non poderá ter unha anchura superior a 0,50 metros. No que respecta aos materiais, poderá executarse en madeira pintada, chapa metálica esmaltada ou lacada, vidro metacrilato, pedra ou outros materiais acordes co edificio e o contorno inmediato, prohibíndose explicitamente outros materiais e o aceiro inoxidable, aluminio na súa cor natural ou acabados metalizados brillantes. O rótulo ou a denominación do establecemento, actividade ou outros aspectos inscribirase nesa franxa, podendo executarse mediante letras soltas en ferro forxado ou bronce. Deste xeito o solicitado sería autorizable.” e dábaselle un prazo de quince días hábiles, contados a partir do seguinte ó da recepción da comunicación, quedando, mentres tanto, en suspenso o prazo para a resolución do expediente; e que de conformidade co disposto no artigo 92.1 da Lei 30/92, de 26 de novembro, de réxime xurídico das administracións públicas e do procedemento administrativo común, se transcorresen tres meses dende a recepción da notificación sen cumprimenta-lo sinalado procederase á declaración de caducidade do procedemento e arquivo das actuacións. Con data 04/12/2012 notificábaselle a concesión dun prazo de audiencia de quince días, previa a declaración de caducidade do expediente de solicitude de licenza de obras para pintado e acondicionamento da fachada na rúa Real 199 baixo por estar paralizado o procedemento iniciado a súa instancia, por un prazo superior a tres meses e a documentación solicitada ser imprescindible para a súa resolución. Transcorreu o prazo sen que achegase a documentación solicitada. Por todo isto, propóñolle a adopción da seguinte resolución: Primeiro: Declarar a caducidade do expediente de solicitude de licenza de obras para pintado e acondicionamento de fachada na rúa Real 199 baixo, promovida por Carmen Da Silva Carro e proceder ó seu arquivo.” Contra a resolución que é definitiva en vía administrativa, poderá vostede interpoñer RECURSO DE REPOSICION ante o mesmo órgano que o ditou ou interpoñer directamente RECURSO CONTENCIOSO-ADMINISTRATIVO ante o Xulgado do Contencioso-Administrativo no prazo de DOUS MESES contados a partir do seguinte ao da recepción da presente notificación, de acordo co disposto no artigo 46 da Lei 29/98, do 13 de xullo, reguladora da devandita Xurisdición. Se opta por interpoñer RECURSO DE REPOSICION previo ao contencioso-administrativo, deberá facelo ante o órgano municipal do que dimana o presente acto no prazo dun MES contado a partir do día seguinte á da recepción da presente notificación, de acordo co disposto nos artigos 116 e 117 da Lei 30/92, do 26 de novembro, de Réxime Xurídico das Administracións Públicas e Procedemento Administrativo Común, modificados pola Lei 4/99, do 13 de xaneiro. Contra a resolución expresa do recurso de reposición, poderá vostede interpoñer RECURSO CONTENCIOSO-ADMINISTRATIVO ante o Xulgado do Contencioso-Administrativo no prazo de DOUS MESES contados a partir do seguinte ao da recepción da presente notificación, de acordo co disposto no artigo 46 da Lei 29/98, do 13 de xullo, reguladora da devandita Xurisdición. Contra a resolución presunta do recurso de reposición, que terá lugar transcorrido un mes dende a interposición do mesmo sen que fose notificado, poderá vostede interpoñer RECURSO CONTENCIOSO-ADMINISTRATIVO ante o Xulgado do Contencioso-Administrativo no prazo de SEIS MESES, contados a partir do día seguinte a aquel en que a Resolución do referido recurso de reposición se debería notificar de forma expresa (un mes dende a interposición do mesmo), todo iso de acordo co disposto no artigo 46 da Lei 29/98, do 13 de xullo, reguladora da Xurisdición Contencioso-Administrativa en relación cos artigos 116 e 117 da Lei 30/92, do 26 de novembro, de Réxime Xurídico das Administracións Públicas e do Procedemento Administrativo Común, modificada pola Lei 4/99, do 13 de xaneiro. Ferrol, 15 de xaneiro de 2013.” Ferrol, 10 de abril de 2013. O concelleiro delegado da Área de Medio Ambiente, Urbanismo, Servizos e Seguridade, por delegación da alcaldía de 13/06/2011 (BOP 29/06/2011) Guillermo Evia Pérez